อยากตั้งครรภ์ค่ะ ปล่อยการคุมกำเนิดตั้งแต่ มค. 64 ค่ะนับอย่างไรเพื่อมีเพศสัมพันธ์ ให้ตั้งครรภ์คะ
สวัสดีค่ะ การมีเพศสัมพันธ์ในช่วงที่จะมีโอกาสมีบุตรได้สูงสุดคือช่วงที่มีไข่ตกค่ะ หากรอบเดือนมาสม่ำเสมอ ไข่จะตกประมาณวันที่ 14 นับจากวันแรกของการมีประจำเดือน แต่หากประจำเดือนมาไม่สม่ำเสมอ จะไม่สามารถนับวันตกไข่ที่แน่นอนได้ภาวะมีบุตรยากนั้นคือการที่ไม่สามารถตั้งครรภ์ได้ภายใน 1 ปี โดยที่ไม่ได้ใช้วิธีคุมกำเนิดใดๆเลย และมีเพศสัมพันธ์อย่างสม่ำเสมอด้วย สาเหตุอาจเกิดจาก สาเหตุทางฝ่ายหญิงเช่นมีมดลูกที่ผิดปกติ ท่อนำไข่ตีบตัน ไข่ตกไม่สม่ำเสมอ หรือสาเหตุจากฝ่ายชายเช่นจำนวนอสุจิน้อยหรือไม่แข็งแรง ส่วนสาเหตุอื่นๆ ทั้งจากฝ่ายหญิงและฝ่ายชาย เช่น อายุมาก สูบบุหรี่ ดื่มแอลกอออล์เป็นประจำ เป็นต้นการหาสาเหตุแนะนำพบสูตินรีแพทย์ทั้งสามีและภรรยา เพื่อตรวจร่างกายและส่งตรวจทางห้องปฏิบัติการที่เกี่ยวข้องเพื่อหาสาเหตุที่แน่ชัดต่อไป